Omer Bartov

Omer Bartov (, naskita la 17-an de aprilo 1954 en la kibuco Ein HaHoresh en Israelo) estas israela-usona historiisto, profesoro pri germanistiko kaj eŭropa historio ĉe la universitato Brown. Li estas plej elstara esploristo de la holokaŭsto, genocidoj(en) "Omer Bartov". Brown University. Arkivite de la originalo, la 16-an de oktobro 2012.kaj aliaj militkrimoj de Nazia Germanio.

La 28-an de novembro 2019, Bartow ricevis la Internacian Premion Jad Vaŝem por Esplorado pri la holokaŭsto (Ŝoah) pro sia libro: Anatomy of a Genocide: The Life and Death of a town called Buczacz (Buĉaĉ). Bartov servis en la redakcia komitato de Yad Vashem Studies dum du jardekoj, sed rezignis dum la milito en Gazao ĉar li sentis, ke liaj kolegoj en la revuo opiniis, ke "la mortigo kaj kripligo de miloj da infanoj aŭ ne estas ilia afero aŭ estas perfekte pravigebla"(en) Cohen, Mari, "Can Genocide Studies Survive a Genocide in Gaza" (Ĉu genocidaj studoj povas postvivi genocidon en Gazao?), Jewish Currents, la 19-an de decembro 2024. Arkivita de la originalo je la 16-a de majo 2025. Alirite la 16-an de majo 2025 .. 

Bartov verkis interalie pri la rolo de la germana armeo en la holokaŭsto kaj pri etna perforto en Orienta Eŭropo. Lia lasta libro "'Israel: What Went Wrong?" (Israelo: kio misiris?), estos publikigita komence de 2026. En ĝi, li priskribas kiel cionismo evoluis de liberala, emancipa movado al subprema kaj rasisma ŝtata ideologio.

 Biografio 
La patro de Omer Bartov, Ĥanoĥ Bartov, estis verkisto kaj ĵurnalisto kaj la patrino transloĝiĝis el Buĉjaĉ en Pollando(en) Masalha, Nur (2018-08-15). Palestine: A Four Thousand Year History. Bloomsbury Publishing. p. 354. ISBN 978-1-78699-274-1. (hodiaŭ Buĉaĉ en Ukrainio) al la Brita Mandata Palestino meze de la 1930-aj jaroj.  

Omer Bartov servis en la israela armeo dum la milito de Jom Kippur en 1973.  En 1976, li kaj liaj soldatoj estis grave vunditaj en akcidento dum militekzercoj pro la neglekto de superulo, okazaĵo kiun la israela armeo kaŝis(en) Chotiner, Isaac. "A Holocaust Scholar Meets with Israeli Reservists". The New Yorker. Alirite la 2-an de Julio 2024..

Omer Bartov studis ĉe la Universitato de Tel-Avivo, kie li diplomiĝis kun bakalaŭra grado en 1979. Poste li daŭrigis siajn studojn ĉe St Antony's College en Oksfordo, kie li kompletigis sian doktorecon en 1983 kun tezo pri la nazia endoktrinigo de soldatoj en la germana armeo kaj la krimoj de la tiu armeo sur la Orienta Fronto dum la Dua Mondmilito.

Li prelegas en Usono ekde 1989. De 1992 ĝis 2000 li estis profesoro pri homaj rajtoj ĉe la Universitato Rutgers kaj ekde 2000 li estas profesoro pri studoj pri holokaŭsto kaj genocido ĉe la Universitato Brown.(en) ”Bartov, Omer”. vivo.brown.edu.

 Dua Mondmilito 
Kiel historiisto, Omer Bartov estas ĉefe konata pro siaj studoj pri la germana armeo dum la Dua Mondmilito. Li defiis la vidpunkton pri la germana armeo dum la nazia epoko kiel senpolitika forto, kiu estis esence ekster germanaj militkrimoj, kaj argumentis, ke la germana armeo de 1935-1945 estis vere nazia institucio, kiu ludis ŝlosilan rolon en la holokaŭsto en la sovetiaj areoj okupitaj de nazia Germanio.

Bartov argumentas, ke la Wehrmacht, kiel unu el la strukturoj Nazia Germanio, ludis ŝlosilan rolon en la holokaŭsto kaj aliaj krimoj kontraŭ civitanoj kaj militkaptitoj en la okupitaj teritorioj de Sovetunio kaj aliaj landoj. Aldone al la temo de genocido dum la milito, li esploris ankaŭ la temon de antisemitaj stereotipoj en kinarto («The “Jew” in Cinema: From The Golem to Don't Touch My Holocaust», 2005)

 Starpunktoj rilate al Israelo 
En aŭgusto 2023, Omer Bartov estis unu el pli ol 1 500 usonaj, israelaj kaj palestinaj akademianoj kaj publikaj figuroj, kiuj subskribis malfermitan leteron esprimante la opinion, ke Israelo efektivigas apartisman reĝimon en la okupitaj palestinaj teritorioj(en) Jews urged to condemn Israeli occupation amid Netanyahu censure, The Guardian, la 15-an de aŭgusto 2023..

En aŭgusto 2024, post vizito al Israelo en junio samjare, Omer Bartov taksis en opinia artikolo publikigita en la angla ĉiutaga gazeto The Guardian, ke la lando "okupiĝas pri sistemaj militkrimoj, krimoj kontraŭ la homaro kaj genocidaj agoj" (en) Chotiner, Isaac.”A Holocaust Scholar Meets with Israeli Reservists”. The New Yorker. Konsultite la 14-an de aŭgusto 2024.. Li desegnis paralelon inter la endoktriniga retoriko disvastigita ene de la germana armeo dum la milito kontraŭ Sovetunio kaj la endoktriniga retoriko ene de la israela armeo batalanta en Gazao post la israela-hamasa milito de 2023(en) ”Israel facing genocide allegation at U.N.'s top court: Intent has been expressed "over and over again," says Professor of Genocide Studies”. CNN.. 

 Bibliografio (elekto) 

 La Orienta Fronto, 1941–1945: Germanaj Soldatoj kaj la Barbarigo de Militado, Palgrave Macmillan 2001
 La armeo de Hitler: soldatoj, nazioj kaj milito en la Tria Regno, Oxford Paperbacks 1992
 Murdo en Nia Mezo: La Holokaŭsto, Industria Mortigo, kaj Reprezentantaro, Oxford University Press 1996 
 Speguloj de Detruo: Milito, Genocido, kaj Moderna Identeco, Oxford University Press 2002
 La milito de Germanio kaj la holokaŭsto: pridisputataj historioj, Cornell University Press 2003
 La "judo" en kinejo: De La Golemo ĝis Ne tuŝu mian holokaŭston, Indiana University Press 2005
 Forigita: Malaperantaj Spuroj de Juda Galegio en Nuntempa Ukrainio, Princeton University Press 2007 (  ). Poŝlibro 2015 (  ). 
 Anatomio de Genocido: La Vivo kaj Morto de Urbo Nomata Buczacz, Simon & Schuster 2018
 La Papilio kaj la Hakilo, Amsterdam Publishers 2023

 Referencoj 

 Eksteraj ligiloj 
(en) Omer Bartov en la oficiala retejo de Brown University 

Kategorio:Viroj
Kategorio:Vivantaj homoj
Kategorio:Naskiĝintoj en 1954
Kategorio:Usonaj historiistoj
Kategorio:Israelaj historiistoj